
RASEINIŲ RAJONO KULTŪROS CENTRO 
VIDAUS KONTROLĖS POLITIKA

I SKYRIUS
BENDROSIOS NUOSTATOS

1. Raseinių rajono kultūros centro vidaus kontrolės politika (toliau – Politika) – Raseinių rajono kultūros centro (toliau – Kultūros centras) veiklos sričių vidaus kontrolės tvarkos aprašų, taisyklių ir kitų dokumentų, skirtų vidaus kontrolei Kultūros centre sukurti ir įgyvendinti, visuma.
2. Politika parengta vadovaujantis Lietuvos Respublikos vidaus kontrolės ir vidaus audito įstatymu  (toliau – Įstatymas) ir Lietuvos Respublikos finansų ministro 2020 m. birželio 29 d. įsakymu Nr. 1K-195 „Dėl vidaus kontrolės įgyvendinimo viešajame juridiniame asmenyje“ patvirtintu Vidaus kontrolės įgyvendinimo viešajame juridiniame asmenyje tvarkos aprašu (toliau – Aprašas), atsižvelgiant į Kultūros centro veiklos pobūdį bei ypatumus, veiklos riziką, organizacinę struktūrą, personalo išteklius, apskaitos ir informacinę sistemą, turto apsaugos sistemą, kitus veiklos kontrolės poreikio vertinimus.
3. Politika reglamentuoja tik pagrindines nuostatas dėl vidaus kontrolės, o aktualūs vidaus kontrolės procesai, kompetencijos, atsakingi asmenys, vidaus kontrolės procedūros detalizuojami atskiruose Kultūros centro vidaus teisės aktuose.
4. Pagrindinių Kultūros centro veiklą reglamentuojančių teisės aktų sąrašai išdėstyti Politikos prieduose.

II SKYRIUS
VIDAUS KONTROLĖS POLITIKA

5. Politika nustatyta remiantis Kultūros centro rizikos (toliau – Rizika) vertinimu, siekiant nustatyti rizikos veiksnius ir parinkti vidaus kontrolės priemones jiems valdyti.
6. Politika apima:
6.1. Kultūros centro veiklą reglamentuojančių įstatymų ir kitų teisės aktų sąrašą (1 priedas);
6.2. darbuotojų, atsakingų už ,,Kultūros centro veiklą reglamentuojančių įstatymų ir kitų teisės aktų sąrašo“ parengimą ir papildymus sąrašą  (2 priedas);
6.3. vidaus kontrolės principus;
6.4. vidaus kontrolės elementus;
6.5. nuorodų į Kultūros centro dokumentus (nuostatus, pareigybių aprašymus ir kitus dokumentus), kuriuose nustatytos vidaus kontrolės dalyvių pareigos ir atsakomybė, sąrašą (3 priedas);
6.6. darbuotojų, atsakingų už ,,Nuorodų į Kultūros centro vidaus dokumentus (nuostatus, pareigybių aprašymus ir kitus dokumentus), kuriuose nustatytos vidaus kontrolės dalyvių pareigos ir atsakomybė, sąrašo“ parengimą ir papildymus (pasikeitus šiems dokumentams, įrašant naujai patvirtintus ar kt.) sąrašą (4 priedas);
6.7. vidaus kontrolės įgyvendinimą Kultūros centro reglamentuojančių dokumentų (tvarkos aprašų, taisyklių, darbo reglamentų, instrukcijų ir kitų dokumentų) sąrašą (5 priedas);
6.8. darbuotojų, atsakingų už „Vidaus kontrolės įgyvendinimą Kultūros centro reglamentuojančių dokumentų (tvarkos aprašų, taisyklių, darbo reglamentų, instrukcijų ir kitų dokumentų) sąrašo“ parengimą ir papildymą (pasikeitus šiems dokumentams, įrašant naujai patvirtintus ar kt.) sąrašą (6 priedas);
6.9. vidaus kontrolės analizės ir vertinimo aprašymą;
6.10. vidaus kontrolės politikos keitimo (tobulinimo) aprašymą.
7. Atsižvelgiant į nuolat kintančias Kultūros centro ekonomines, reguliavimo ir veiklos sąlygas, Rizikos vertinimas turi būti atliekamas nuolat ir (arba) periodiškai. Dėl šios priežasties Vidaus kontrolės politikos turinys turi būti nuolat peržiūrimas ir atnaujinamas.

III SKYRIUS
VIDAUS KONTROLĖ

PIRMASIS SKIRSNIS
VIDAUS KONTROLĖS TIKSLAI IR ĮGYVENDINIMAS

8. Vidaus kontrolė – Kultūros centro strateginio/veiklos planavimo dokumentuose numatytų tikslų įgyvendinimui ir Rizikos valdymui sukurta kontrolės sistema, padedanti užtikrinti, kad Kultūros centras: 
· laikytųsi teisės aktų, reglamentuojančių Kultūros centro veiklą, reikalavimų;
· saugotų turtą nuo sukčiavimo, iššvaistymo, pasisavinimo, neteisėto valdymo, naudojimo ir disponavimo juo ar kitų neteisėtų veikų;
· vykdytų veiklą laikydamasi patikimo finansų valdymo principo, grindžiamo: 
· ekonomiškumu, kuris suprantamas kaip minimalus išteklių panaudojimas užtikrinant vykdomos veiklos kokybę;
· efektyvumu, kuris suprantamas kaip geriausias naudojamų išteklių ir vykdomos veiklos (kiekio, kokybės ir laiko požiūriu) santykis;
· rezultatyvumu, kuris suprantamas kaip nustatytų veiklos tikslų ir planuotų rezultatų pasiekimo lygis;
· taip, kad teikiama informacija apie finansinę ir kitą veiklą būtų patikima, aktuali, išsami ir teisinga.
9. Siekiant vidaus kontrolės tikslų, kuriama ir užtikrinama veiksminga Kultūros centro vidaus kontrolė, kurios dalis yra finansų kontrolė. Finansų kontrolė - procesas, kurio metu užtikrinama, kad Kultūros centro turto valdymas, naudojimas, apsauga ir disponavimas juo, sutartiniai įsipareigojimai tretiesiems asmenims atitiktų teisėtumo bei patikimo finansų valdymo, grindžiamo ekonomiškumu, efektyvumu ir rezultatyvumu, principus. Finansų kontrolė Kultūros centre atliekama vadovaujantis Kultūros centro direktoriaus 2021 m. kovo 15 d.  įsakymu Nr. (1.3)KC1.3-6–V, patvirtintomis Kultūros centro Finansų kontrolės taisyklėmis, reglamentuojančiomis finansų kontrolės organizavimą Kultūros centre ir finansų kontrolę atliekančių darbuotojų pareigas ir atsakomybę, laikantis tokio nuoseklumo:
9.1. išankstinė finansų kontrolė, kurios paskirtis – priimant arba atmetant sprendimus, susijusius su turto panaudojimu, prieš juos tvirtinant Kultūros centro vadovui, nustatyti, ar ūkinė operacija yra teisėta, ar dokumentai, susiję su ūkinės operacijos atlikimu, yra tinkamai parengti ir ar jai atlikti pakaks patvirtintų asignavimų;
9.2. einamoji finansų kontrolė, kurios paskirtis – užtikrinti, kad tinkamai ir laiku būtų vykdomi Kultūros centro priimti sprendimai dėl turto panaudojimo;
9.3. paskesnė finansų kontrolė, kurios paskirtis – nustatyti, kaip yra įvykdyti Kultūros centro priimti sprendimai dėl turto panaudojimo.
10. Už finansų kontrolę yra atsakingi Kultūros centro vadovas bei jo paskirti darbuotojai ir centralizuotos apskaitos įstaigos vadovas bei jo paskirti centralizuotos apskaitos įstaigos darbuotojai, atsižvelgiant į viešojo juridinio asmens ir centralizuotos apskaitos įstaigos atliekamas funkcijas, nustatytas Centralizuoto viešojo sektoriaus subjektų buhalterinės apskaitos organizavimo tvarkos apraše, patvirtintame Lietuvos Respublikos Vyriausybės 2018 m. gegužės 23 d. nutarimu Nr. 488 „Dėl Centralizuoto viešojo sektoriaus subjektų buhalterinės apskaitos organizavimo tvarkos aprašo patvirtinimo“. 
11. Vidaus kontrolė Kultūros centre įgyvendinama atsižvelgiant į Kultūros centro veiklos ypatumus (kuriuos lemia organizacinė struktūra, dydis, reguliavimo lygis, rizika, veiklos aplinka, sudėtingumas, veiklos sritis ir kiti ypatumai), laikantis vidaus kontrolės principų, apimant vidaus kontrolės elementus, nustatant Kultūros centro vadovo, vidaus kontrolės įgyvendinimo priežiūrą atliekančių darbuotojų ir vidaus auditorių pareigas, integruojant vidaus kontrolę į Kultūros centro veiklą, apimant pagrindinius valdymo procesus (planavimą, atlikimą ir stebėseną), nuolat tobulinant ir keičiant vidaus kontrolę atsižvelgiant į pokyčius.

ANTRASIS SKIRSNIS
VIDAUS KONTROLĖS PRINCIPAI

12. Vidaus kontrolė Kultūros centre įgyvendinama laikantis šių principų: 
· tinkamumo – vidaus kontrolė pirmiausia turi būti įgyvendinama tose Kultūros centro veiklos srityse, kuriose susiduriama su didžiausia rizika;
· efektyvumo – vidaus kontrolės įgyvendinimo sąnaudos neturi viršyti dėl atliekamos vidaus kontrolės gaunamos naudos;
· rezultatyvumo – turi būti pasiekti vidaus kontrolės tikslai;
· optimalumo – vidaus kontrolė turi būti proporcinga rizikai ir neperteklinė;
· dinamiškumo – vidaus kontrolė turi būti nuolat tobulinama, atsižvelgiant į pasikeitusias Kultūros centro veiklos sąlygas;
· nenutrūkstamo funkcionavimo – vidaus kontrolė turi būti įgyvendinama nuolat.

TREČIASIS SKIRSNIS
VIDAUS KONTROLĖS ELEMENTAI

13. Vidaus kontrolė Kultūros centre įgyvendinama apimant šiuos vidaus kontrolės elementus: 
· kontrolės aplinką;
· rizikos vertinimą;
· kontrolės veiklą;
· informavimą ir komunikaciją;
· stebėseną.
14. Vidaus kontrolė Kultūros centre veiksmingai įgyvendinama pagal kiekvieną vidaus kontrolės elementą ir jį apibūdinančius principus – priemones, kuriomis Kultūros centras siekia savo užsibrėžtų tikslų.
15. Kontrolės aplinka turi skatinti kiekvieną darbuotoją laikytis nustatytų taisyklių, pabrėžiant vidaus kontrolės svarbą bei kiekvieno darbuotojo svarbą ir vietą vidaus kontrolės procese.
16. Kontrolės aplinką apibūdina šie principai: 
· profesinio elgesio principai ir taisyklės – Kultūros centro direktorius ir darbuotojai laikosi profesinio elgesio principų ir taisyklių, vengia viešųjų ir privačių interesų konflikto, Kultūros centrodirektorius formuoja teigiamą darbuotojų požiūrį į vidaus kontrolę (Kultūros centro darbo tvarkos taisyklės, Viešųjų pirkimų organizavimo taisyklės, Rekomendacijos dėl veiksmų susidūrus su korupcinio pobūdžio veika, Nuotolinio darbo tvarkos taisyklės, ir pan.);
· kompetencija – Kultūros centro siekis, kad darbuotojai turėtų tinkamą kvalifikaciją, pakankamai patirties ir reikiamų įgūdžių savo funkcijoms atlikti, pareigoms įgyvendinti ir atsakomybei už vidaus kontrolę suprasti (planuojama per metinius vertinimus, įsivertinant veiklą metų veiklos programoje ir/ar individualiai);
· valdymo filosofija ir vadovavimo stilius – Kultūros centro direktorius palaiko vidaus kontrolę, nustato politiką, procedūras ir formuoja praktiką, skatinančią ir motyvuojančią darbuotojus siekti geriausių veiklos rezultatų, prižiūri, kaip įgyvendinama vidaus kontrolė (darbuotojai motyvuojami priemonėmis numatytomis Kultūros centro darbo tvarkos taisyklėse ir Darbo apmokėjimo sistemoje, o taip pat atliekant Kultūros ir meno darbuotojų metinį veiklos vertinimą, išskyrus,kurių pareigybės priskiriamos D lygiui, kurie motyvuojami sudarant etatų sandarą ir taip pat atliekant įsivertinimą);
· organizacinė struktūra – Kultūros centropatvirtinta organizacinė struktūra, kurioje nustatomas pavaldumas ir atskaitingumas, pareigos vykdant Įstaigos veiklą ir įgyvendinant vidaus kontrolę. Organizacinė struktūra detalizuojama Įstaigos nuostatuose, Kultūros centro pareigybių sąraše, pareigybių aprašymuose ir kituose dokumentuose (Kultūros centro nuostatai, Kultūros centro direktoriaus įsakymas dėl vidaus darbo struktūros);
· personalo valdymo politika ir praktika – Kultūros centro formuojama tokia personalo politika, kuri skatintų pritraukti, ugdyti ir išlaikyti kompetentingus darbuotojus, taikomos tinkamos prevencinės priemonės, skirtos darbuotojų darbingumui, sveikatai ir gyvybei darbe išsaugoti (Darbuotojų lygių galimybių politika, Darbuotojų saugos ir sveikatos, priešgaisrinės saugos instrukcijos ir pan.).
17. Kultūros centro rizika – tikimybė, kad dėl Rizikos veiksnių Kultūros centro veiklos tikslai nebus įgyvendinti arba bus įgyvendinti netinkamai ir dėl to Kultūros centras gali patirti nuostolių.
18. Kultūros centro rizikos valdymas – Rizikos veiksnių nustatymas, analizė ir priemonių, kurios sumažintų arba pašalintų neigiamą poveikį Kultūros centro veiklai, parinkimas.
19. Rizikos vertinimas – neigiamos įtakos Kultūros centro veiklai galinčių turėti aplinkybių nustatymas ir analizė.
20. Rizikos vertinimą apibūdina šie principai: 
· rizikos veiksnių nustatymas – nustatomi galimi rizikos veiksniai (įskaitant korupcijos riziką), turintys įtakos Kultūros centro tikslų siekimui. Taip pat nustatomi ir įvertinami pokyčiai, galintys reikšmingai paveikti vidaus kontrolę Kultūros centre (išorės aplinkos (teisinio reguliavimo, ekonominių, fizinių veiksnių) pokyčių vertinimas, Kultūros centro misijos, organizacinės struktūros ir kitų pokyčių vertinimas). Kultūros centro veiklos planavimo dokumentuose aiškiai iškelti veiklos tikslai padeda tinkamai nustatyti ir įvertinti su jais susijusius rizikos veiksnius. 
· rizikos veiksnių analizė – įvertinamas nustatytų rizikos veiksnių reikšmingumas ir jų pasireiškimo tikimybė bei poveikis veiklai. Atliekant rizikos veiksnių analizę rizikos veiksniai sugrupuojami pagal jų svarbą Kultūros centro veiklai;
· toleruojamos rizikos nustatymas – nustatoma toleruojama rizika, kurios valdyti nėra poreikio ar galimybės (gali būti toleruojama nereikšminga rizika, kurios pasireiškimo tikimybė maža, o priemonių rizikai mažinti sąnaudos yra didelės);
· reagavimo į riziką numatymas – priimami sprendimai dėl reagavimo į reikšmingą riziką, kurios pasireiškimo tikimybė didelė (numatomos priemonės rizikai mažinti iki toleruojamos rizikos). Galimi reagavimo į riziką būdai: 
· rizikos mažinimas – veiksmai, kuriais siekiama sumažinti rizikos pasireiškimo tikimybę ir (ar) poveikį veiklai iki toleruojamos rizikos. Rizika mažinama nustatant papildomas kontrolės priemones (tobulinant veiklos sričių procesus). Prireikus parengiamas rizikos valdymo planas, numatant jame rizikos mažinimo priemones, jų įgyvendinimo terminus ir atsakingus už priemonių įgyvendinimą darbuotojus;
· rizikos perdavimas – rizikos perdavimas trečiosioms šalims (pavyzdžiui, draudžiant ar perkant tam tikras paslaugas);
· rizikos toleravimas – rizikos prisiėmimas, kai rizikos pasireiškimo tikimybė ir poveikis veiklai neviršija nustatytos toleruojamos rizikos ir nesiimama jokių veiksmų rizikai mažinti;
· rizikos vengimas – Kultūros centro veiklos (ar jos dalies) nutraukimas, kai rizikos valdymo priemonėmis neįmanoma sumažinti veiklos rizikos iki toleruojamos rizikos.
21. Kultūros centre vadovaujamas pareigas einantys darbuotojai yra atsakingi už rizikos valdymo procesą savo vadovaujamose veiklose ir privalo imtis priemonių rizikai sumažinti nustatant papildomas kontrolės priemones (tobulinant veiklos sričių procesus).
22. Kontrolės veikla – tai Kultūros centro veikla, kuria siekiama sumažinti neigiamą rizikos veiksnių poveikį Kultūros centrui ir kuri apima įgaliojimų, leidimų suteikimą, funkcijų atskyrimą, prieigos prie turto ir dokumentų kontrolę, veiklos ir rezultatų peržiūrą, veiklos priežiūrą ir kitų Kultūros centro direktoriaus nustatytų reikalavimų laikymąsi.
23. Kontrolės veiklą apibūdina šie principai: 
· kontrolės priemonių parinkimas ir tobulinimas – parenkamos ir tobulinamos riziką iki toleruojamos rizikos mažinančios kontrolės priemonės: 
· įgaliojimų, leidimų suteikimas – užtikrinama, kad būtų atliekamos tik Įstaigos direktoriaus nustatytos procedūros;
· prieigos kontrolė – užtikrinama, kad turtu ir dokumentais naudosis įgalioti (paskirti) asmenys ir kad turtas ir dokumentai bus apsaugoti nuo neteisėtų veikų;
· funkcijų atskyrimas – Kultūros centro uždaviniai ir funkcijos priskiriami atitinkamoms darbuotojų pareigybėms, kad darbuotojui (-ams) nebūtų pavesta kontroliuoti visų funkcijų, siekiant sumažinti klaidų, apgaulių ir kitų neteisėtų veikų riziką. Darbuotojų pareigos ir atsakomybė nustatoma darbuotojų pareigybių aprašymuose;
· veiklos ir rezultatų peržiūra – periodiškai peržiūrimos veiklos sritys, procesai ir rezultatai, siekiant užtikrinti jų atitiktį Įstaigos tikslams ir reikalavimams, vertinama veikla teisėtumo, ekonomiškumo, efektyvumo ir rezultatyvumo požiūriu, palyginami ataskaitinio laikotarpio veiklos rezultatai su planuotais ir (arba) praėjusio ataskaitinio laikotarpio veiklos rezultatais;
· veiklos priežiūra – prižiūrima Kultūros centro veikla (užduočių skyrimas, peržiūra ir tvirtinimas), kad kiekvienam darbuotojui būtų aiškiai nustatytos jo pareigos ir atsakomybė, sistemingai prižiūrimas kiekvieno darbuotojo darbas, prireikus periodiškai už jį atsiskaitoma. Kultūros centro darbuotojams kiekvieniems kalendoriniams metams nustatomi einamųjų metų veiklos lūkesčiai ir veiklos rezultatų vertinimo kriterijai, atliekami kasmetiniai darbuotojų veiklos vertinimai pagal Kultūros centro darbuotojų veiklos vertinimo tvarkos aprašą, parengtą vadovaujantis Lietuvos Respublikos Vyriausybės 2024 m. sausio 3 d. nutarimu Nr. 6 „Dėl Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo patvirtinimo“, Lietuvos Respublikos biudžetinių įstaigų darbuotojų darbo apmokėjimo ir komisijų narius atlygio už darbą įstatymu (galiojanti redakcija), Lietuvos Respublikos darbo kodeksu, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2023 m. lapkričio 8 d., nutarimu Nr. 857 „Dėl darbo apmokėjimo sistemos nustatymo rekomendacijų patvirtinimo;

· technologijų naudojimas – parenkama ir tobulinama technologijų veikla. Kultūros centre įdiegtos ir palaikomos patikimos informacinių technologijų sistemos, užtikrinama saugi ir nenutrūkstama šių sistemų, ypač susijusių su duomenų, informacijos kaupimu, apdorojimu, naudojimu ir saugojimu, veikla, parengti veiklos tęstinumo planai. Kultūros centro darbuotojams taikoma Informacinių ir komunikacinių technologijų naudojimo bei darbuotojų priežiūros ir kontrolės darbo vietoje tvarka, patvirtinta Kultūros centro direktoriaus 2017 m. rugpjūčio 25 d. įsakymu Nr. 26-V;
· politikų ir procedūrų taikymas – kontrolės veikla įgyvendinama taikant atitinkamas Kultūros centro politikas ir procedūras. Vidaus kontrolė reglamentuojama nustatant Kultūros centrotikslus, organizacinę struktūrą, veiklos sritis ir vidaus kontrolės procedūras.
24. Informavimas ir komunikacija – su vidaus kontrole susijusios aktualios, išsamios, patikimos ir teisingos informacijos gavimas ir teikimas laiku vidaus ir išorės informacijos vartotojams.
25. Informavimą ir komunikaciją apibūdina šie principai: 
· informacijos naudojimas – Kultūros centras gauna, rengia ir naudoja aktualią, išsamią, patikimą ir teisingą informaciją, atitinkančią jai nustatytus reikalavimus ir palaikančią vidaus kontrolės veikimą;
· vidaus komunikacija – nenutrūkstamas informacijos perdavimas Kultūros centre, apimantis visas Kultūros centro veiklos sritis ir organizacinę struktūrą. Tiek Kultūros centro direktorius, tiek darbuotojai turi būti informuoti apie veiklos rezultatus, pokyčius, riziką ir vidaus kontrolės veikimą. Vidaus informacijos vartotojai turi tarpusavyje keistis informacija: 
· vidaus komunikacija Kultūros centre vyksta bendraujant gyvai, elektroniniu paštu, telefonu, naudojant „Zoom“ programą ir kitus komunikacijos kanalus, esant poreikiui rengiami susirinkimai;
· Kultūros centro tinkamai įgyvendinamas reguliarus kultūros centro darbuotojų ir jų atstovų informavimas ir konsultavimas, vadovaujantis Lietuvos Respublikos darbo kodekso trečiojo skirsnio nuostatomis;
· išorės komunikacija – informacijos perdavimas išorės informacijos vartotojams ir informacijos gavimas iš jų naudojant Įstaigoje įdiegtas komunikacijos priemones: 
· Kultūros centro vieši pranešimai skelbiami Kultūros centro interneto svetainėje.
· apie korupciją Kultūros centre galima pranešti anoniminiu pasitikėjimo telefono numeriu 8 (652) 61628, taip pat elektroniniu paštu praneskrrkc@gmail.com.
26. Stebėsena – nuolatinis ir (arba) periodinis stebėjimas ir vertinimas, kai analizuojama, ar vidaus kontrolė Kultūros centre įgyvendinama pagal Politiką ir ar ji atitinka pasikeitusias veiklos sąlygas.
27. Stebėseną apibūdina šie principai: 
· nuolatinė stebėsena ir (ar) periodiniai vertinimai – atliekama reguliari Kultūros centro valdymo ir priežiūros veikla ir (ar) atskiri vertinimai, siekiant nustatyti, ar vidaus kontrolė Kultūros centre įgyvendinama pagal šią Politiką ir ar ji atitinka pasikeitusias veiklos sąlygas: 
· nuolatinė stebėsena – integruota į kasdienę Kultūros centro veiklą ir atliekama darbuotojams vykdant reguliarią (atitinkamų Įstaigos veiklos sričių) valdymo ir priežiūros veiklą bei kitus veiksmus pagal pavestas funkcijas (atliekant savo pareigas);
· periodiniai vertinimai – jų apimtį ir dažnumą lemia Kultūros centro rizikos vertinimas ir nuolatinės stebėsenos rezultatai (nustačius tam tikrus veiklos trūkumus) ir Kultūros centro kuruojantis Raseinių rajono savivaldybės administracijos struktūrinis padalinys;
· trūkumų vertinimas ir pranešimas apie juos – apie vidaus kontrolės trūkumus Įstaigoje, nustatytus nuolatinės stebėsenos ir (ar) periodinių vertinimų metu, turi būti informuotas Kultūros centro direktorius ir kiti sprendimus priimantys darbuotojai.

KETVIRTASIS SKIRSNIS
VIDAUS KONTROLĖS DALYVIAI 

28. Kultūros centro vidaus kontrolės dalyviai: Kultūros centro direktorius, Kultūros centre vadovaujančias pareigas einantys darbuotojai, kiti darbuotojai: 
· Kultūros centro direktorius, siekdamas strateginio/veiklos planavimo dokumentuose Kultūros centrui nustatytų tikslų, užtikrina vidaus kontrolės sukūrimą Kultūros centre, jos įgyvendinimą ir tobulinimą;
· Kultūros centro darbuotojai, vykdantys reguliarią Kultūros centro veiklos sričių valdymo ir priežiūros veiklą pagal pavestas funkcijas (atlikdami nuolatinę stebėseną), prižiūri vidaus kontrolės įgyvendinimą Kultūros centre ir jos atitiktį šiai Politikai bei teikia Kultūros centro direktoriui ir kitiems, sprendimus priimantiems darbuotojams, informaciją apie vidaus kontrolės ir rizikos valdymą, Politikos įgyvendinimo trūkumus ir rizikos veiksnius;
· Kultūros centro direktorius, užtikrina, kad kiekvienais metais būtų atliekama vidaus kontrolės analizė ir vertinimas, atsižvelgiant į vidaus kontrolės stebėsenos rezultatus.
29. Vidaus kontrolės dalyvių pareigos ir atsakomybė nustatytos Kultūros centro darbuotojų pareigybių aprašymuose ir kituose Kultūros centro vidiniuose teisės aktuose.

IV SKYRIUS
 VIDAUS KONTROLĖS ANALIZĖ IR VERTINIMAS

30. Kultūros centro direktorius užtikrina, kad kiekvienais metais atsižvelgiant į vidaus kontrolės stebėsenos rezultatus būtų atliekama vidaus kontrolės analizė, apimanti visus vidaus kontrolės elementus, kurios metu būtų įvertinami Kultūros centro veiklos trūkumai, pokyčiai, atitiktis nustatytiems reikalavimams (ar vidaus kontrolė įgyvendinama pagal Politiką ir ar ji atitinka pasikeitusias veiklos sąlygas), vidaus kontrolės įgyvendinimo priežiūrą atliekančių darbuotojų pateikta informacija, vidaus ir kitų auditų bei vertinimų rezultatai ir numatomos vidaus kontrolės tobulinimo priemonės.
31. Vidaus kontrolė vertinama: 
· labai gerai – jei visa rizika yra nustatyta ir valdoma, vidaus kontrolės trūkumų nerasta;
· gerai – jei visa rizika yra nustatyta ir valdoma, bet yra vidaus kontrolės trūkumų, neturinčių neigiamos įtakos Kultūros centro veiklos rezultatams;
· patenkinamai – jei visa rizika yra nustatyta, tačiau dėl netinkamo rizikos valdymo yra vidaus kontrolės trūkumų, kurie gali turėti neigiamą įtaką Įstaigos veiklos rezultatams;
· silpnai – jei ne visa rizika yra nustatyta, nevykdomas rizikos valdymas ir vidaus kontrolės trūkumai daro neigiamą įtaką Kultūros centro veiklos rezultatams.
32. Už vidaus kontrolės Kultūros centre analizę ir vertinimą atsakingas Kultūros centro direktorius ar jo paskirtas kitas darbuotojas. Vidaus kontrolės Kultūros centre analizė ir vertinimas už praėjusius metus atliekamas iki kiekvienų metų vasario 25 d.
33. Atlikus vidaus kontrolės analizę ir vertinimą, Kultūros centro direktorius gali siūlyti Kultūros centrą kuruojančiam Raseinių rajono savivaldybės administracijos struktūriniam padaliniui inicijuoti atlikti tam tikrų Kultūros centro veiklos sričių auditą.
34. Vidaus kontrolė nuolat tobulinama, atsižvelgiant į vidaus kontrolės analizės ir vertinimo rezultatus (pateiktas rekomendacijas ir pasiūlymus) bei pritaikoma prie pasikeitusių veiklos sąlygų.
35. Kultūros centre gali būti įdiegiamos kokybės vadybos sistemos (pavyzdžiui, Bendrasis vertinimo modelis, ISO 9000 serijos standartai, Subalansuotų rodiklių metodas, Europos kokybės vadybos fondo tobulinimo modelis, LEAN sistema), padedančios efektyviau atlikti Kultūros centro vidaus kontrolės analizę ir vertinimą.

V SKYRIUS
INFORMACIJOS APIE VIDAUS KONTROLĖS ĮGYVENDINIMĄ TEIKIMAS

36. Kultūros centro direktorius kiekvienais metais atitinkamo Raseinių rajono savivaldybės administracijos struktūrinio padalinio prašymu ir jo nurodytu informacijos teikimo terminu teikia informaciją apie vidaus kontrolės Kultūros centre už praėjusius metus įgyvendinimą. 
37. Teikiama ši informacija: 
· ar Kultūros centre nustatyta vidaus kontrolės politika ir ar ji veiksminga;
· kaip Kultūros centre kuriama ir įgyvendinama vidaus kontrolė, atitinkanti vidaus kontrolės principus ir apimanti visus vidaus kontrolės elementus;
· ar atliekama vidaus kontrolės analizė, apimanti visus vidaus kontrolės elementus, įvertinami Kultūros centro trūkumai, pokyčiai, atitiktis nustatytiems reikalavimams;
· ar pašalinti vidaus kontrolės įgyvendinimo priežiūrą atliekančių darbuotojų ir kitų Kultūros centreaudito vykdytojų nustatyti vidaus kontrolės trūkumai ir jų atsiradimą lemiantys veiksniai;
· Kultūros centro vidaus kontrolės vertinimas (jei vidaus kontrolės įvertinimas „Patenkinamai“ ar „Silpnai“ nurodyti numatytas taikyti vidaus kontrolės tobulinimo priemones).

VI SKYRIUS
BAIGIAMOSIOS NUOSTATOS

[bookmark: _Hlk61796772]38. Kultūros centro vidaus kontrolės politika keičiama (tobulinama) atsižvelgiant į nuolat kintančias Kultūros centro ekonomines, reguliavimo ir veiklos sąlygas, t. y. pasikeitus Kultūros centro veiklą reglamentuojantiems teisės aktams, pasikeitus struktūrai, pasikeitus tvarkų aprašams, darbo reglamentams, politikoms ir kt., pasikeitus darbuotojų etatų sąrašui, pasikeitus atsakingiems asmenims ir kt. 
39. Visi už vidaus kontrolę Kultūros centre atsakingi asmenys privalo laiku ir kokybiškai atlikti savo pareigas, siekti, kad vidaus kontrolė Kultūros centre būtų veiksminga.
40. Kultūros centro darbuotojai, pastebėję šios Politikos pažeidimus, privalo apie juos informuoti Kultūros centro direktorių.
41. Kultūros centro darbuotojai turi teisę teikti Kultūros centro direktoriui siūlymus dėl Politikos tobulinimo.
42. Už šioje Politikoje nustatytų pareigų nesilaikymą, asmenys atsako Lietuvos Respublikos teisės aktų nustatyta tvarka.
43. Politika keičiama Kultūros centro direktoriaus įsakymu.


______________________
